Okresné riaditeľstvo Hasičského a záchranného zboru v Lučenci (ďalej len „Okresné riaditeľstvo Hasičského a záchranného zboru") v zmysle § 21 písm. o) zákona č. 314/2001 Z. z. o ochrane pred požiarmi v znení neskorších predpisov (ď'alej len „zákon č. 314/2001 Z. z.") a § 2 ods. 1 vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov (ď'alej len „vyhláška MV SR č. 121/2002 Z. z.")
[bookmark: _GoBack] VYHLASUJE ČAS ZVÝŠENÉHO NEBEZPEČENSTVA VZNIKU POŽIARU pre celé územie okresu Lučenec a okresu Poltár od 30.06.2026 od 00:00 hodiny do odvolania.
 Čas zvýšeného nebezpečenstva vzniku požiaru predstavuje obdobie, kedy je zvýšené riziko vzniku požiaru v prírodnom prostredí a to najmä na verejne prístupných miestach v prírode. 
Verejne prístupnými miestami v prírode, ktoré sú najviac ohrozené na vznik požiaru sú najmä: 
a) les a ochranné pásmo lesa (okolie lesa 50 m od hranice lesného pozemku), 
b) súvislá rastlinná pokrývka vo voľnej prírode umožňujúca vznik a šírenie požiaru (suché trávnaté plochy, porasty, strniská a pod.),
 c) poľnohospodárske obrábané plochy, na ktorých sú pestované kultúry, ktoré sú v stave možného vznietenia, najmä dozrievajúce obilniny a ich okolie do vzdialenosti 50 m, 
d) lesoparky, parky, verejné záhrady, zoologické záhrady, rekreačné oblasti. 
Právnické osoby a fyzické osoby – podnikatelia v čase zvýšeného nebezpečenstva vzniku požiaru majú zakázané v zmysle § 8 písm. c) zákona č. 314/2001 Z. z. spaľovať horľavé látky na voľnom priestranstve v území, pre ktoré je vyhlásený čas zvýšeného nebezpečenstva vzniku požiaru.
 Fyzické osoby sú povinné v zmysle § 14 ods. 1 písm. 
e) zákona č. 314/2001 Z. z. dodržiavať zásady protipožiarnej bezpečnosti v čase zvýšeného nebezpečenstva vzniku požiaru. 
Ochrana lesov pred požiarmi
Vlastníci, správcovia alebo obhospodarovatelia lesa sú v čase zvýšeného nebezpečenstva vzniku požiaru v zmysle § 6b ods. 1 písm. c.) zákona č. 314/2001 Z. z. povinní zabezpečovať v lesoch, pre ktorých územie je vyhlásený čas zvýšeného nebezpečenstva vzniku požiaru hliadkovaciu činnosť. 
V súlade s § 10 ods. 2 vyhlášky MV SR Č. 121/2002 Z. z. vlastník, správca alebo obhospodarovateľ lesa vykonáva hliadkovaciu činnosť v čase zvýšeného nebezpečenstva vzniku požiaru najmä v dňoch pracovného pokoja a v mimopracovnom čase a to formou pochôdzok, kamerovým systémom, leteckým požiarnym monitoringom, alebo iným vhodným spôsobom. 
V súvislosti s ochranou prírodného prostredia odporúčame dodržiavať zásady protipožiarnej bezpečnosti. 
Zásady protipožiarnej bezpečnosti na verejne prístupných miestach v prírode, ktoré sú najviac ohrozené vznikom požiaru, ktorých dodržiavanie je obzvlášť dôležité v čase vyhláseného zvýšeného nebezpečenstva vzniku požiaru sú najmä: 
a) nespaľovať horľavé látky na voľnom priestranstve, 
b) nezakladať oheň mimo oficiálnych ohnísk zabezpečených proti rozšíreniu požiaru,
 c) nefajčiť; v lesoparkoch, parkoch, verejných záhradách, zoologických záhradách, rekreačných oblastiach nefajčiť mimo vyhradených fajčiarskych miest s nehorľavými popolníkmi, 
d) neodhadzovať na zem rozžeravené a tlejúce predmety (napr. nedopalky cigariet), 
e) nepoužívať pyrotechnické výrobky a ohňostroje,
 f) nepoužívať iné zdroje zapálenia (napr. balóniky šťastia, lampióny, pochodne), 
g) zabrániť dotyku horúcich častí motorových kosačiek, krovinorezov, vyžínačov, motorových píl s ľahko horľavými materiálmi, napr. suchou trávou, slamou, strniskom, listami, rozliatym palivom a pod. 
h) nezastavovať a neodstavovať motorové vozidlá na miestach, kde by sa spodná časť vozidla mohla dostať do styku s ľahko horľavými materiálmi, napr. suchou trávou, slamou, strniskom, listami, rozliatym palivom a pod.
, i) nejazdiť motorovými vozidlami po poľných a lesných cestách na ktoré je umožnený vstup (okrem motorových vozidiel, vlastníkov nehnuteľností umiestnených na lesných pozemkoch, okrem motorových vozidiel, ktoré sú určené k pracovnej a hospodárskej činnosti v lesoch a na poliach a pod.), 
j) nespotrebovávať vodu z prírodných zdrojov vody pre hasenie požiarov pre iné účely, 3 
k) dôsledne dodržiavať opatrenia na ochranu pred požiarmi pri činnostiach so zvýšeným nebezpečenstvom vzniku požiaru (okrem vyššie uvedených činností, ktorých vykonávanie v čase zvýšeného nebezpečenstva vzniku požiaru neodporúčame).
 Odporúčanie pre obсe 
a) oznámiť vyhlásený čas zvýšeného nebezpečenstva vzniku požiaru prostredníctvom vhodných komunikačných prostriedkov (obecný rozhlas, úradná tabuľa obce, webová stránka obce) a oboznámiť tak právnické osoby, fyzické osoby-podnikateľov a fyzické osoby s obsahom tohto dokumentu, 
b) zabezpečiť vykonávanie kontroly dodržiavania stanovených opatrení v katastrálnom území obce pre celé obdobie trvania času zvýšeného nebezpečenstva vzniku požiarov a to prostredníctvom kontrolnej skupiny obce alebo prostredníctvom dobrovoľného hasičského zboru obce, či protipožiarnej hliadky obce. V prípade ak je počas tejto kontroly zistené porušenie nižšie uvedených povinností právnických osôb, fyzických osôb podnikateľov a fyzických osôb na úseku ochrany pred požiarmi, túto skutočnosť bezodkladne oznámiť na tiesňovú linku „150“. 
V súvislosti s vyhláseným časom zvýšeného nebezpečenstva vzniku požiaru pripomíname aj všeobecné opatrenia ochrany pred požiarmi, ktoré sa netýkajú len času zvýšeného nebezpečenstva vzniku požiaru. 
Okresné riaditeľstvo Hasičského a záchranného zboru upozorňuje právnické osoby, fyzické osoby podnikateľov, aby dôsledne dodržiavali ich povinnosti na úseku ochrany pred požiarmi v zmysle § 4, 5 a 8 zákona č. 314/2001 Z. z. a to najmä: dodržiavali zákaz vypaľovania porastov bylín, kríkov, stromov, dodržiavali zákaz zakladania ohňa v priestoroch alebo na miestach, kde by mohlo dôjsť k vzniku požiaru, plnili opatrenia na úseku ochrany pred požiarmi na miestach so zvýšeným nebezpečenstvom vzniku požiaru a pri činnostiach so zvýšeným nebezpečenstvom vzniku požiaru. 
Za porušenie povinností na úseku ochrany pred požiarmi môže byť právnickej osobe alebo fyzickej osobe-podnikateľovi v zmysle § 59 zákona č. 314/2001 Z. z. Okresným riaditeľstvom Hasičského a záchranného zboru uložená pokuta.
 Okresné riaditeľstvo Hasičského a záchranného zboru upozorňuje fyzické osoby, aby dôsledne dodržiavali ich povinnosti na úseku ochrany pred požiarmi podľa § 14 zákona č. 314/2001 Z. z. a to najmä: dodržiavali zákaz fajčenia alebo používania otvoreného plameňa na miestach so zvýšeným nebezpečenstvom vzniku požiaru, dodržiavali zákaz vypaľovania porastov bylín, kríkov a stromov, dodržiavali zákaz zakladania ohňa v priestoroch alebo na miestach, kde môže dôjsť k jeho rozšíreniu, dodržiavali zásady protipožiarnej bezpečnosti pri činnostiach spojených so zvýšeným nebezpečenstvom vzniku požiaru a v čase zvýšeného nebezpečenstva vzniku požiaru. Za porušenie povinností na úseku ochrany pred požiarmi môže byť fyzickej osobe v zmysle § 61 zákona č. 314/2001 Z. z. Okresným riaditeľstvom Hasičského a záchranného zboru uložené pokarhanie alebo pokuta. 
Okresné riaditeľstvo Hasičského a záchranného zboru upozorňuje, že spaľovať biologicky rozložiteľný odpad a komunálny odpad na voľnom priestranstve alebo vo vykurovacích zariadeniach je pre právnické osoby ako aj fyzické osoby po celý rok zakázané v zmysle osobitných predpisov - napr. zákon č. 79/2015 Z. z. o odpadoch a o zmene a doplnení niektorých zákonov, všeobecne záväzné nariadenia obcí a pod.
 Aktuálne informácie o vyhlásenom čase zvýšeného nebezpečenstva vzniku požiaru - www.minv.sk/?hasici-zachranar


i pplk. Mgr. Radovan Vančo
           Riaditel
